CELEX: 62009CA0099
Language: el
Date: 2010-07-01 00:00:00
Title: Υπόθεση C-99/09: Απόφαση του Δικαστηρίου (τέταρτο τμήμα) της 1ης Ιουλίου 2010 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Polska Telefonia Cyfrowa sp. z o.o. κατά Prezes Urzędu Komunikacji Elektronicznej (Τηλεπικοινωνιακές υπηρεσίες — Οδηγία 2002/22/ΕΚ — Άρθρο 30, παράγραφος 2 — Φορητότητα των τηλεφωνικών αριθμών — Εξουσία των εθνικών ρυθμιστικών αρχών — Άμεσες επιβαρύνσεις των συνδρομητών — Αποτρεπτικός χαρακτήρας — Συνεκτίμηση του κόστους)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/12
            
         Απόφαση του Δικαστηρίου (τέταρτο τμήμα) της 1ης Ιουλίου 2010 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Polska Telefonia Cyfrowa sp. z o.o. κατά Prezes Urzędu Komunikacji Elektronicznej
   (Υπόθεση C-99/09) (1)
   
   (Τηλεπικοινωνιακές υπηρεσίες - Οδηγία 2002/22/ΕΚ - Άρθρο 30, παράγραφος 2 - Φορητότητα των τηλεφωνικών αριθμών - Εξουσία των εθνικών ρυθμιστικών αρχών - Άμεσες επιβαρύνσεις των συνδρομητών - Αποτρεπτικός χαρακτήρας - Συνεκτίμηση του κόστους)
   2010/C 234/17
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy
   
      Διάδικοι στην υπόθεση της κύριας δίκης
   
   Polska Telefonia Cyfrowa sp. z o.o.
   κατά
   Prezes Urzędu Komunikacji Elektronicznej
   
      Αντικείμενο
   
   Αίτηση εκδόσεως προδικαστικής αποφάσεως — Sąd Najwyższy — Ερμηνεία του άρθρου 30, παράγραφος 2, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την «καθολική υπηρεσία») (EE L 108 σ. 51) — Φορητότητα των τηλεφωνικών αριθμών — Υποχρέωση των εθνικών ρυθμιστικών αρχών να λαμβάνουν υπόψη, κατά την εκπλήρωση της υποχρεώσεως διασφαλίσεως ότι η επιβάρυνση του συνδρομητή δεν έχει αποτρεπτικό χαρακτήρα για τη χρήση της ευκολίας φορητότητας, το κόστος με το οποίο βαρύνεται ο φορέας εκμεταλλεύσεως δικτύου κινητής τηλεφωνίας για την παροχή της εν λόγω ευκολίας
   
      Διατακτικό
   
   Το άρθρο 30, παράγραφος 2, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την «καθολική υπηρεσία»), έχει την έννοια ότι οι εθνικές ρυθμιστικές αρχές οφείλουν κατά την εκτίμηση του αποτρεπτικού χαρακτήρα της επιβαρύνσεως που επιβάλλεται στους συνδρομητές, προκειμένου αυτοί να κάνουν χρήση της υπηρεσίας φορητότητας αριθμού, να λαμβάνουν υπόψη το κόστος με το οποίο βαρύνεται ο φορέας εκμεταλλεύσεως δικτύου κινητής τηλεφωνίας για την παροχή της εν λόγω υπηρεσίας. Πάντως, οι εθνικές ρυθμιστικές αρχές διατηρούν τη δυνατότητα να προσδιορίζουν το ανώτατο ύψος της οικείας επιβαρύνσεως, την οποία μπορούν να χρεώνουν οι φορείς, σε επίπεδο χαμηλότερο από αυτό του κόστους με το οποίο οι ίδιοι βαρύνονται, οσάκις η υπολογιζόμενη με βάση αποκλειστικώς το εν λόγω κόστος επιβάρυνση είναι ικανή να αποτρέψει τους χρήστες από τη χρήση της ευχέρειας της φορητότητας.
   
      (1)  ΕΕ C 129 της 06.06.2009.